এরপর ২১৮ রানের লক্ষ্য তাড়ায় দক্ষিণ আফ্রিকানরাও ইনিংসের শুরুতেই উইকেট হারায়। স্কোরবোর্ডে ১৭ রান উঠতেই বিদায় নেন দলটির মারকুটে ওপেনার কুইন্টন ডি কক। তবে দ্বিতীয় উইকেটে হাশিম আমলা ও ফ্যাফ ডু প্লেসিস জুটি এই ধাক্কাটা ভালোভাবেই সামলে নেন। দলকে জয়ের কক্ষপথে ফেরান। শেষ পর্যন্ত আমলা অর্ধশতক হাঁকিয়ে ব্যক্তিগত ৫১ রানের মাথায় সাজঘরে ফেরেন। তবে উইকেটের আরেক প্রান্তে ঠিকই বিশ্বস্ত ছিলেন ডু প্লেসিস। দলকে জয়ের কাছাকাছি পৌঁছিয়ে ৪১তম ওভারে ডু প্লেসিস নার্ভাস নাইনটিজের শিকার হন। ফেরেন ৯৬ রান করে। বাকি কাজটুকু সারেন ডি ভিলিয়ার্স। ব্যক্তিগত ৫৭ রান করে দলকে জয় উপহার দিয়ে মাঠ ছাড়েন প্রোটিয়া দলপতি। অস্ট্রেলিয়ার মিশেল জনসন, গ্লেন ম্যাক্সওয়েল, স্টিভ স্মিথ ও জেমস ফকনার একটি করে উইকেট পান। ম্যান অব দ্য ম্যাচ হন স্টেইন। আর ম্যান অব দ্য সিরিজ ফ্যাফ ডু প্লেসিস।